Diari Oficial de la Generalitat Valenciana


Sumari del DOGV 9835, del 24-04-2024 (2024/3504)

RESOLUCIÓ de 18 d'abril de 2024, del secretari autonòmic d'Educació, per la qual s'establix el calendari d'admissió i matrícula en els ensenyaments sostinguts amb fons públics de Formació Professional de grau bàsic, mitjà i superior, cursos d'especialització i programes formatius de qualificació bàsica, per al curs 2024-2025.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9835

Data del DOGV
:   24-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3504


Data del document
:   18-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ensenyament professional

RESOLUCIÓ de 18 d'abril de 2024, del secretari autonòmic d'Educació, per la qual s'establix el calendari d'admissió i matrícula en els ensenyaments sostinguts amb fons públics de Formació Professional de grau bàsic, mitjà i superior, cursos d'especialització i programes formatius de qualificació bàsica, per al curs 2024-2025. [2024/3504]  
L'Orde 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i la matrícula a ensenyaments de grau mitjà i de grau superior de Formació Professional a la Comunitat Valenciana, té per objecte regular el desenvolupament del procediment d'accés, admissió i matrícula de l'alumnat en cicles formatius de Formació Professional de grau mitjà i superior, en règim presencial en modalitat d'oferta completa o parcial en centres docents públics i privats amb ensenyaments concertats i en règim semipresencial o a distància en modalitat completa o parcial en centres docents públics de l'àmbit territorial de la Comunitat Valenciana; es desenvolupa, així, un únic procediment d'accés, admissió i matrícula en cada curs escolar.  
El Reial decret 659/2023, de 18 de juliol, pel qual es desenvolupa l'ordenació del Sistema de Formació Professional establix, en els capítols IV i V, els requisits d'accés als graus D i E de Formació Professional, així com els aspectes bàsics del procediment d'admissió que cal seguir en centres sostinguts amb fons públics i les diferents quotes d'accés i reserva de places.  
El Decret 135/2014, de 8 d'agost, pel qual es regulen els cicles formatius de Formació Professional Bàsica en l'àmbit de la Comunitat Valenciana, modificat pel Decret 36/2020, de 13 de març, del Consell, desenvolupa en un únic procediment l'accés, l'admissió i la matrícula en cada curs escolar.  
Així mateix, l'article 29 de l'esmentada norma establix que la conselleria amb competències en matèria d'educació podrà autoritzar determinats centres educatius a impartir cicles de grau bàsic dirigits a grups de persones majors de 17 anys desescolaritzats, a fi de fomentar la seua ocupabilitat.  
La Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, en el títol IV, regula el règim general del Sistema nacional de garantia juvenil a Espanya i establix mesures de suport a la formació per al col·lectiu de jóvens no ocupats ni integrats en els sistemes d'educació o formació. L'article 106 determina, entre altres mesures i accions, el desenvolupament de programes de segona oportunitat, per a jóvens que van abandonar de manera prematura els estudis, o qualsevol altra de caràcter similar.  
  
L'Orde 73/2014, de 26 d'agost, per la qual es regulen els programes formatius de qualificació bàsica en l'àmbit de la Comunitat Valenciana, en l'article 5.1, disposa que el calendari d'admissió del seu alumnat es fixarà cada curs d'acord amb el que es disposa per a la Formació Professional reglada.  
L'Orde 17/2022, de 25 de març, de la Conselleria d'Educació, Cultura i Esport, regula l'oferta parcial dels ensenyaments dels cicles de Formació Professional Bàsica, de grau mitjà i de grau superior en centres educatius públics i privats de la Comunitat Valenciana.  
  
D'acord amb este marc normatiu, és necessari i oportú establir, per al curs 2024-2025, el calendari d'admissió en els centres docents públics i privats amb cicles formatius sostinguts amb fons públics en els quals s'impartisquen cicles formatius de grau bàsic, mitjà i superior, cursos d'especialització, i programes formatius de qualificació bàsica finançats amb fons públics. També s'establix el calendari d'admissió en ensenyaments de Formació Professional de grau bàsic en instituts d'educació secundària i centres integrats públics de Formació Professional, dirigits a persones beneficiàries del Pla d'ocupació juvenil.  
  
En virtut del que s'ha exposat i fent ús de les atribucions conferides per l'article 68 de la Llei 5/1983, de 30 de desembre, del Consell, i per l'Orde 18/2016, d'1 de juny, resolc:  
  
Primer. Calendari del procés d'admissió i matrícula  
El procés d'admissió i matrícula per al curs 2024-2025 s'efectuarà en les dates i els terminis que s'establixen en els annexos d'esta resolució:  
- Annex I: grau bàsic  
- Annex II: graus mitjà i superior.  
- Annex III: programes formatius de qualificació bàsica.  
- Annex IV: grau bàsic dirigit a persones beneficiàries del pla d'ocupació juvenil.  
- Annex V: cursos d'especialització.  
- Annex VI: resum de tots els calendaris.  
  
Segon. Àmbit d'aplicació  
1. El calendari del procés d'admissió i matrícula serà aplicable a tots els centres docents públics, centres privats en els ensenyaments que tinguen concertats i altres entitats i organismes sostinguts amb fons públics.  
2. Els ensenyaments el calendari dels quals es determina en la present resolució són:  
a) cicles formatius de grau bàsic, mitjà i superior  
b) programes formatius de qualificació bàsica  
c) cicles formatius de grau bàsic dirigits a persones beneficiàries del Pla d'ocupació juvenil  
d) cursos d'especialització  
  
Tercer. Instruccions i orientacions per a l'alumnat  
1. Les publicacions que es realitzen en la pàgina web de la Conselleria d'Educació, Universitats i Ocupació, en l'apartat de «Formació Professional - Admissió», també anomenada «web d'admissió d'FP», es realitzaran en https://ceice.gva.es/web/formacion-profesional/admision-alumnado-en-ciclos-formativos.  
1. La Direcció General de Formació Professional dictarà les instruccions necessàries respecte al procediment d'admissió en estos ensenyaments, per al curs 2024-2025, mitjançant resolució que es publicarà en el Diari Oficial de la Generalitat Valenciana i en la pàgina web d'admissió.  
2. La Direcció General de Formació Professional emetrà orientacions per a l'alumnat respecte al procediment d'admissió, i que es publicarà en la pàgina web d'admissió d'FP.  
3. La Direcció General de Formació Professional remetrà instruccions als centres docents respecte al procediment d'admissió.  
  
Quart. Comissions sectorials d'escolarització de Formació Professional  
Abans del 26 d'abril de 2024, amb caràcter previ a l'inici del termini de presentació de sol·licituds d'admissió, cada direcció territorial d'educació establirà una única comissió sectorial d'escolarització de Formació Professional.  
  
Cinqué. Vacants  
Les vacants disponibles en cada ensenyament es publicaran en la pàgina web de la Conselleria d'Educació, Universitats i Ocupació esmentada anteriorment, en les dates i els terminis indicats en els annexos d'esta resolució.  
  
Sisé. Expedició del requisit acadèmic en cicles de grau bàsic, mitjà i superior  
Els centres expediran els certificats de requisit acadèmic (RA) a les persones sol·licitants de vacant dins dels terminis següents:  
1. Per a qui al juny reunisca els requisits acadèmics, els centres expediran la certificació corresponent en el termini de dos dies hàbils, a comptar de la finalització de les activitats lectives del corresponent curs escolar i fins a l'1 de juliol.  
2. Per a qui hi accedisca per prova d'accés realitzada en 2024 a la Comunitat Valenciana, els centres expediran la certificació corresponent fins al 2 de juliol.  
3. Els centres expediran les propostes de l'equip educatiu per a alumnat escolaritzat en centres educatius que sol·liciten plaça de cicles de grau bàsic fins al 28 de juny.  
  
Seté. Presentació del requisit acadèmic en cicles de grau bàsic, mitjà i superior  
1. No és necessari aportar presencialment el RA en el centre sol·licitat en primera opció els qui accedisquen a un cicle pel contingent d'accés directe i es troben en una d'estes situacions:  
a) obtinguen en el curs 2023-2024, abans de la data de gravació dels RA per part dels centres, indicada en els annexos d'esta resolució, la titulació de Graduat en Educació Secundària Obligatòria (ESO), de grau bàsic, de grau mitjà, de grau superior i de Batxillerat;  
  
b) ja hagen obtingut qualsevol de les titulacions anteriors en centres públics o privats concertats de la Comunitat Valenciana des del curs 2016-2017;  
c) accedisquen per la quota de prova d'accés i hagen realitzat la prova en el present any en el mateix centre que hagen sol·licitat en primera opció.  
2. Els qui no es troben en un dels supòsits de l'apartat 1 anterior sí que hauran d'aportar presencialment el RA en el centre sol·licitat en primera opció en les dates que s'indiquen, és a dir, els qui:  
a) van obtindre el títol fora de la Comunitat Valenciana o en un centre de Formació de Persones Adultes (FPA);  
b) hi accedisquen per la quota de prova d'accés realitzada en un centre diferent del sol·licitat en primera opció;  
c) tinguen exempció total de la realització de la prova d'accés per algun dels motius enumerats en els apartats tretzé i catorzé de la Resolució de 2 de febrer de 2024, de la Direcció General de Formació Professional, per la qual es convoquen proves d'accés als cicles de grau mitjà i superior l'any 2024. Estes persones no necessiten certificat d'exempció, però hauran d'aportar la documentació acreditativa de tal circumstància;  
  
d) sol·liciten accedir a segon curs d'un cicle de grau bàsic;  
e) sol·liciten canviar d'un cicle de grau bàsic;  
f) van obtindre la titulació necessària per a l'accés directe amb anterioritat al curs 2016-2017;  
g) accedisquen als cursos d'especialització, presentaran el RA juntament amb la sol·licitud. No obstant això, per a les persones que obtinguen el requisit el present curs, podran presentar el RA en el termini indicat en el punt 6 de l'annex V.  
3. El 27 de juliol rebran un correu electrònic per a la presentació del RA en el centre els qui no tinguen gravat en la seua sol·licitud el RA, bé perquè havien de presentar-lo en el centre, bé perquè no ha sigut possible obtindre'l per mitjans informàtics.  
Els centres establiran la forma de presentació del RA, per la qual cosa la persona interessada haurà de consultar el tauler d'anuncis o la pàgina web del centre docent.  
  
Huité. Formalització de la matrícula  
L'alumnat admés formalitzarà la matrícula en les dates establides en els annexos d'esta resolució. En un altre cas, s'entén que renuncia a la plaça obtinguda.  
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant la Conselleria d'Educació, Universitats i Ocupació, en el termini d'un mes comptat des de l'endemà de la publicació, o interposar-hi directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, de conformitat amb el que s'estableix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 d'abril de 2024.- El secretari autonòmic d'Educació: Daniel McEvoy Bravo.  
  
  
ANNEX I  
Calendari de grau bàsic  
  
1. Publicació de l'oferta formativa per al curs 2024-25: 2 de maig (en el web d'admissió d'FP).  
2. Introducció en ITACA, per part dels centres docents, de les dades necessàries per a la determinació d'unitats i vacants de llocs escolars, conforme a la previsió d'alumnat que repetix, promociona, etcètera: del 20 al 26 de juny.  
3. Vacants definitives: 4 de juliol (en el web d'admissió d'FP).  
4. Presentació en línia AdmiNOVA de sol·licituds d'admissió: del 24 de maig al 3 de juny.  
5. Importació de les sol·licituds presentades, per part dels centres: del 4 al 13 de juny.  
6. Comprovació de duplicitats: del 14 al 20 de juny.  
7. Presentació de l'informe de proposta de l'equip educatiu en el centre sol·licitat si correspon segons l'apartat sèptim d'aquesta resolució, fins a l'1 de juliol. Els centres gravaran les dades dels RA fins al 2 de juliol.  
8. Llistes provisionals d'alumnat admés: 5 de juliol.  
9. Reclamacions a les llistes provisionals: del 5 al 9 de juliol.  
10. Resolució dels centres de les reclamacions a les llistes provisionals: del 8 al 10 de juliol.  
11. Llistes definitives d'alumnat admés: el 12 de juliol.  
12. Reclamacions a les llistes definitives: del 12 al 16 de juliol.  
13. Resolució de la Comissió Sectorial d'Escolarització de les reclamacions a les llistes definitives: fins al 25 de juliol.  
14. Formalització de matrícula per a l'alumnat admés: del 15 al 18 de juliol.  
15. Assignació de places vacants sobrants, així com les que es generen per renúncia:  
Fase 1: del 22 al 31 de juliol, per als qui hagen participat en l'admissió.  
a) Els centres hauran de gestionar les llistes d'espera fins a esgotar-les.  
b) Una vegada esgotades les llistes d'espera:  
- Fins al 24 de juliol, els centres comunicaran els cicles en els quals s'haja acabat la llista d'espera a la Direcció General de Formació Professional i actualitzaran tota la matrícula d'alumnat en ITACA.  
  
- El 25 de juliol, la Direcció General de Formació Professional publicarà els cicles amb vacants en el web d'admissió d'FP.  
- Del 25 al 29 de juliol, els centres adjudicaran les vacants per a les persones que hagen participat en l'admissió i que desitgen accedir a estes places.  
  
Fase 2: del 2 de setembre al 8 d'octubre, per a qualsevol persona interessada que complisca els requisits d'accés.  
a) Els centres hauran de gestionar les llistes d'espera fins a esgotar-les.  
b) Una vegada esgotades les llistes d'espera:  
- Fins al 5 de setembre, els centres comunicaran els cicles en els quals s'haja acabat la llista d'espera a la Direcció General de Formació Professional i actualitzaran tota la matrícula d'alumnat en ITACA.  
  
- El 6 de setembre, la Direcció General de Formació Professional publicarà els cicles amb vacants en el web d'admissió d'FP.  
c) Fins al 8 d'octubre, els centres hauran de continuar gestionant les llistes d'espera. En cas d'esgotar alguna llista d'espera, les places vacants s'hauran d'oferir a qualsevol persona interessada, per orde d'arribada.  
16. Últim dia per a matricular alumnat: 8 d'octubre.  
  
  
ANNEX II  
Calendari de cicles de grau mitjà i superior,  
 en les modalitats presencial i semipresencial  
  
1. Publicació de l'oferta formativa per al curs 2024-25: 2 de maig (en el web d'admissió d'FP).  
2. Introducció en ITACA, per part dels centres docents, de les dades necessàries per a la determinació d'unitats i vacants de llocs escolars, conforme a la previsió d'alumnat que repetix, promociona, etcètera: del 20 al 26 de juny.  
3. Vacants definitives: 5 de juliol (en el web d'admissió d'FP).  
4. Presentació en línia AdmiNOVA de sol·licituds d'admissió: del 24 de maig al 3 de juny.  
5. Validació de les sol·licituds presentades, per part dels centres: del 4 al 13 de juny.  
6. Comprovació de duplicitats: del 14 al 20 de juny.  
7. Presentació del requisit acadèmic, si correspon segons l'apartat sèptim: fins al 3 de juliol. Els centres gravaran les dades dels RA fins a les 15.00 hores del 4 de juliol.  
8. Llistes provisionals d'alumnat admés: 9 de juliol.  
9. Reclamacions a les llistes provisionals: del 9 a l'11 de juliol.  
10. Resolució dels centres de les reclamacions a les llistes provisionals: del 10 al 18 de juliol.  
11. Llistes definitives d'alumnat admés: 23 de juliol.  
12. Reclamacions a les llistes definitives: del 23 al 25 de juliol.  
13. Resolució de la Comissió Sectorial d'Escolarització de les reclamacions a les llistes definitives: fins al 5 d'agost.  
14. Formalització de matrícula per a l'alumnat admés:  
- De manera presencial: del 24 al 30 de juliol.  
- De manera en línia AdmiNOVA: del 23 al 29 de juliol.  
15. Assignació de places vacants sobrants, així com les que es generen per renúncia:  
Fase 1: del 2 al 12 de setembre, per als qui hagen participat en l'admissió.  
a) Els centres hauran de gestionar les llistes d'espera fins a esgotar-les.  
b) Una vegada esgotades les llistes d'espera:  
- Fins al 5 de setembre, els centres comunicaran els cicles en els quals s'haja acabat la llista d'espera a la Direcció General de Formació Professional i actualitzaran tota la matrícula d'alumnat en ITACA.  
  
- El 6 de setembre, la Direcció General de Formació Professional publicarà els cicles amb vacants en el web d'admissió d'FP.  
- Fins al 12 de setembre, els centres adjudicaran les vacants als qui hagen participat en l'admissió i que desitgen accedir a estes places.  
  
  
Fase 2: del 13 de setembre al 8 d'octubre, per a qualsevol persona interessada que complisca els requisits d'accés.  
a) Els centres hauran de gestionar les llistes d'espera fins a esgotar-les.  
b) Una vegada esgotades les llistes d'espera:  
- Fins al 16 de setembre, els centres comunicaran els cicles en els quals s'haja acabat la llista d'espera a la Direcció General de Formació Professional i actualitzaran tota la matrícula d'alumnat en ITACA.  
  
- El 17 de setembre, la Direcció General de Formació Professional publicarà els cicles amb vacants en el web d'admissió d'FP.  
c) Fins al 8 d'octubre, els centres hauran de continuar gestionant les llistes d'espera. En cas d'esgotar alguna llista d'espera, les vacants s'hauran d'oferir a qualsevol persona interessada, per orde d'arribada.  
16. Últim dia per a matricular alumnat: 8 d'octubre.  
  
  
ANNEX III  
Calendari per als programes formatius de qualificació bàsica  
  
1. Publicació de l'oferta formativa per al curs 2024-25: 17 de juny (en el web d'admissió).  
2. Introducció en ITACA, per part dels centres docents i entitats subvencionades, de les dades necessàries per a la determinació d'unitats i vacants de llocs escolars, conforme a la previsió d'alumnat que repetix, promociona, etcètera: del 20 al 26 de juny  
3. Vacants definitives: 3 de juliol (en el web d'admissió d'FP).  
4. Presentació en línia AdmiNOVA de sol·licituds d'admissió: del 4 al 10 de juliol tots dos inclusivament.  
5. Importació de les sol·licituds presentades, per part dels centres i entitats: 11 i 12 de juliol.  
6. Comprovació de duplicitats: 15 de juliol.  
7. Llistes provisionals d'alumnat admés: 17 de juliol.  
8. Reclamacions a les llistes provisionals: del 17 al 19 de juliol.  
9. Resolució dels centres i entitats de les reclamacions a les llistes provisionals: del 18 al 22 de juliol.  
10. Llistes definitives d'alumnat admés: el 24 de juliol.  
11. Reclamacions a les llistes definitives: del 24 al 26 de juliol.  
12. Resolució de la Comissió Sectorial d'Escolarització de les reclamacions a les llistes definitives: fins al 5 d'agost.  
13. Formalització de matrícula per a l'alumnat admés: del 25 al 30 de juliol.  
14. Formalització de matrícula per a cobrir les places vacants per renúncia per a participants de l'admissió en llista d'espera: del 4 al 6 de setembre.  
  
  
ANNEX IV  
Calendari per a cicles de grau bàsic (de segona oportunitat)   
dirigits a persones beneficiàries del pla d'ocupació juvenil  
  
1. Publicació de l'oferta formativa per al curs 2024-25: 2 de maig (en el web d'admissió d'FP).  
2. Introducció en ITACA, per part dels centres docents, de les dades necessàries per a la determinació d'unitats i vacants de llocs escolars, conforme a la previsió d'alumnat que repetix, promociona, etcètera: del 20 al 26 de juliol.  
3. Vacants definitives: 5 de juliol (en el web d'admissió d'FP).  
4. Presentació en línia AdmiNOVA de sol·licituds d'admissió: del 15 al 19 de juliol, tots dos inclusivament.  
5. Revisió de les sol·licituds presentades, per part dels centres: 22 de juliol.  
6. Comprovació de duplicitats: 22 de juliol.  
7. Elaboració i publicació, per part dels centres, de les llistes provisionals d'admesos: 23 de juliol.  
8. Reclamacions a les llistes provisionals: del 23 al 25 de juliol.  
9. Els centres resoldran estes reclamacions del 23 al 25 de juliol.  
10. Llistes definitives d'alumnat admés: el 26 de juliol.  
11. Reclamacions a les llistes definitives: del 26 al 30 de juliol.  
12. Resolució de la Comissió Sectorial d'Escolarització de les reclamacions a les llistes definitives: fins al 5 d'agost.  
13. Formalització de matrícula per a l'alumnat admés: del 29 al 30 de juliol.  
14. Formalització de matrícula per a cobrir les places vacants per renúncia per a participants de l'admissió en llista d'espera: del 4 al 6 de setembre.  
  
  
ANNEX V  
Calendari d'admissió i matrícula en cursos d'especialització  
  
1. Publicació de l'oferta formativa per al curs 2024-25: 2 de maig (en el web d'admissió).  
2. Introducció en ITACA, per part dels centres docents, de les dades necessàries per a la determinació d'unitats i vacants de llocs escolars, conforme a la previsió d'alumnat que repetix, promociona, etcètera: del 20 al 26 de juliol.  
3. Presentació en línia AdmiNOVA de sol·licituds d'admissió: del 24 de maig al 3 de juny, juntament amb la documentació necessària per a accedir als cursos d'especialització si ja es disposa d'esta.  
4. Importació de les sol·licituds presentades, per part de la Direcció General de Formació Professional: del 4 al 7 de juny.  
5. Comprovació de duplicitats per la Direcció General de Formació Professional: del 10 al 13 de juny.  
6. Presentació en línia AdmiNOVA del requisit d'accés per als qui obtinguen la titulació requerida en el present curs 2023-24: de l'1 al 8 de juliol.  
7. Publicació de vacants: 8 de juliol (en el web d'admissió d'FP).  
  
8. Llistes provisionals d'alumnat admés: 17 de juliol.  
9. Reclamacions a les llistes provisionals: del 17 al 19 de juliol.  
10. Resolució de reclamacions a les llistes provisionals: del 18 al 24 de juliol.  
11. Llistes definitives d'alumnat admés: el 25 de juliol.  
12. Reclamacions a les llistes definitives: del 25 al 29 de juliol.  
13. Resolució de reclamacions a les llistes definitives: fins al 31 de juliol.  
14. Formalització de matrícula per a l'alumnat admés: del 4 al 9 de setembre.  
15. Formalització de matrícula per a cobrir les places vacants per renúncia per a participants de l'admissió en llista d'espera: del 10 al 13 de setembre.  
16. Publicació de vacants en el web d'admissió d'FP per a ser cobertes pels qui no tinguen la titulació exigida però puguen acreditar experiència o coneixements previs adequats que garantisquen la seua competència per a seguir el curs: 19 de setembre.  
17. Els centres faran una convocatòria per a adjudicar estes vacants fins al 25 de setembre.  
18. Començament del curs acadèmic: 1 d'octubre de 2024, i haurà d'haver finalitzat el 15 de juny de 2025.